Südschleswigsche Wählerverband som representerer den danske minoritet i delstaten, er gitt unntak både fra den vanlige sperregrensen (for partier) og fra kravet om å vinne en valgkrets. Det er likevel en betingelse at partiet lykkes i å oppnå minst så mange andrestemmer (partistemmer) som den siste parlamentsplassen krever, for å kunne bli valgt. Det dreier seg derfor om en faktisk sperregrense som for Schleswig-Holstein i 2005 var 1,47 %.